section_heading: Povijest
paragraph_text: Nova zgrada je otvorena na tridesetogodišnjicu postojanja, 1976. godine. Arhitekt Gyo Obata (tvrtka HOK) je zamislio zgradu muzeja u obliku četiri jednostavne kocke koje su izvana presvučene slojem mramora. Kocke su kao dijelovi zgrade povezane s tri prostrane čelično-staklene konstrukcije, kako bi se u njima mogli izložiti veliki eksponati poput raketa, svemirskih letjelica i zrakoplova. Zapadni dio zgrade djeluje poput divovskih staklenih vrata i koristi se za postavke velikih eksponata. Građevina ovog muzeja je slična zgradi Nacionalne galerije umjetnosti koja se također nalazi na Nacionalnoj aleji.<ref>Pamela Scott i Antoinette J. Lee, "The Mall", Buildings of the District of Columbia, Oxford University Press, New York, 1993. str. 91. ISBN 0-19-509389-5